کامرس اور صنعت کی وزارتہ
کوالٹی کونسل آف انڈیا  نے پروفیسر ایس کے جوشی لیباریٹری مہارت ا یوارڈ شروع کیا
کیو سی آئی نے ا ٓج حکومت اور صنعت کے ممتاز معزز افراد کی موجودگی میں ورچوئل طریقے سے پروفیسر ایس کے جوشی لیباریٹری مہارت ایوارڈ کاآغاز کیا۔ لیباریٹری میں مہارت کااپنی نوعیت کا یہ ملک کا پہلا ایوارڈ ہے۔ یہ ایوارڈ ملک میں لیباریٹری کے معیارکوفروغ دینے اور کارکردگی کو بہتر بنانے کے لئے قائم کیا گیا ہے۔ یہ ایوارڈ ٹیسٹنگ اور کیلیبریشن کی خدمات میں، جن میں صحت ، تحفظ اور ماحولیات سے متعلق خدمات شامل ہیں،موجودہ قومی /بین الاقوامی معیار کے نظاموں کے قوانین کے مطابق زیادہ سے زیادہ صحت لانے میں مہارت حاصل کرنے کے لئے لیباریٹری کی عہد بندی کو یقینی بنانے کے لئے قائم کیا گیا ہے۔یہ ایوارڈ حاصل کرنے کے لئے ٹیسٹنگ، کیلیبریشن اور طبی خدمات سے متعلق تمام موجودہ کام کرنے والی لیباریٹریز اہل ہیں، ان میں بھارت میں واقع ان کے پروفیشینسی ٹیسٹنگ پروائڈر اور ریفرینس مٹیریل پروڈیوسرز شامل ہیں۔
آنجہانی پروفیسر ایس کے جوشی سائنس اور تعلیم کے میدان میں نمایاں حیثیت رکھتے تھے۔بھارت نے سائنسی تحقیق کو بہتر بنانے میں انہوں نے آئی این ایس میں صدر کے طور پر، سی ایس آئی آر میں ڈائریکٹر جنرل کے طور پر ، این پی ایل میں ڈائریکٹر کے طور پر ، این اے بی ایل میں چیئرمین کے طور پر نمایاں خدمات انجام دی ہیں۔ پروفیسر جوشی کو ان کی نمایاں خدمات کے لئے پدم بھوشن، پدم شری، آئی این ایس اے کے سی وی رمن میڈل اور کئی دیگر باوقار انعامات سے نوازا گیا۔
اس موقع پر خطاب کرتے ہوئے کیو سی آئی کے چیئرمین جناب عادل زینل بھائی نے کہا ‘‘ اس ایوارڈ کا مقصد بھارت کی بہترین لیباریٹریز کا پتہ لگانا اور باقی دنیا کو یہ دکھانا ہے کہ ہماری لیباریٹریز دنیا کے اعلیٰ ترین معیارات پر عمل پیرا ہیں’’۔
کیو سی آئی کے ایس جی ڈاکٹر روی پی سنگھ نے کہا‘‘ ملک بھر میں لیباریٹریز کے معیار کو بہتر بنانے کے لئے ہم نے متعدد چھوٹے چھوٹے اقدامات کئے ہیں اور کیو سی آئی نے ملک میں لیب ایکو سسٹم میں مہارت لانے کے لئے پروفیسر ایس کے جوشی کی یادوں کااحترام کرنے کی کوشش کی ہے’’۔
این اے بی ایل کے چیئرمین پروفیسر  آر کے کوٹ نالا نے کہا ‘‘اپنے بورڈز کے ذریعہ کیو سی ا ٓئی نے کوالٹی اور معیارات کو فروغ دے کر ملک کے عام باشندوں کی زندگی کو بہتر بنانے کی کوشش کی ہے۔ زندگی کی ہر سطح پر بہترین کوالٹی کے نظام کو اختیار کرنا بہت اہمیت رکھتا ہے’’۔ پروفیسر ایس کے جوشی کے اعزاز میں شروع کئے جانے و الے اس ایوارڈ پر اپنی خوشی کا اظہار کرتے ہوئے سی ایس آئی آر کے ڈی جی اور ڈی ایس آئی آر کے سکریٹری ڈاکٹر شیکھر سی منڈے نے کہاکہ مستقبل میں اپنے کوالٹی ایشورینس اورکوالٹی کنٹرول کو بہتر بنانے کے لئے مزید ادارے تحریک حاصل کریں گے۔
پروفیسر  رنجنا اگروال  نے پروفیسر ایس کے جوشی کو سائنس سے متعلق امورکےایک ماہر ترسیل کار اور ایسے لیڈر کے طور پر یاد کیا جنہوں نے عالمی سطح پر کامیابی حاصل کرنے میں بھارت کی مد د کرنے کے لئے سائنسدانوں اور محققین کی نئی نسل کو تحریک دی۔
جناب سنیل ماتھر  نے کہا ‘‘یہ ایوارڈ قومی اوربین الاقوامی قوانین پر عمل کرتے ہوئے بالکل صحیح ٹیسٹنگ اور پیمائش کی خدمات میں مہارت کے حصول کے لئے لیب کی عہد بندی کو ظاہر کرتا ہے’’۔
اس موقع پر موجود دیگر ممتاز شخصیتوں میں پروفیسر  وینو گوپال اچنتا  ، ڈاکٹربی کے راؤ ، جناب گریش کرشنا مورتی ،لیباریٹری کے ہر ایک زمرے  تین ٹرافیاں  اور نقد انعام شامل ہے۔ تکنیکی ماہرین کی کمیٹی  کے ذریعہ جانچ کرنے کے پانچ مرحلے ہیں ، جن میں درخواست کی دستاویز کااندازۂ قدر، فزیکل/ ورچوئل پرزنٹیشن، موقع پر جانچ / تصدیق، حوالے کی جانچ اورجیوری کے ذریعہ اندازۂ قدرشامل ہیں۔
اس ایوارڈ کے سلسلے میں درخواست دینے کی کوئی فیس نہیں ہے۔ درخواست کے فارم ایوارڈ کے معیار اور دیگر تفصیلات کے لئے براہ کرم www.labexcellenceaward.qcin.org دیکھیں۔